text: Optræk til lovindgreb mod dårlige dæk på lastbiler
  22 december 2010 kl. 16.12
  Transportminister Hans Chr. Schmidt (V) overvejer et lovindgreb mod lastbiler, der kører rundt i vintertrafikken på dårlige dæk.
  Vinteren har allerede budt på adskillige væltede lastbiler, og det er normalt, at lastbiler blokerer opkørsler fra motorveje, fordi de ikke kan trække op ad ramperne.
  - Der er regler i både Tyskland og Sverige, og da det er svært at argumentere for, at vores klima skulle være meget anderledes end i de to lande, siger ministeren.
  
  Undrer sig
  Han undrer sig over, at vognmændene ikke selv sørger for at få monteret vinterdæk på deres biler.
  - Vi får at vide, at vinterdæk gør en forskel, og jeg har selvfølgelig også vinterdæk på ministerbilen og min private bil, siger Hans Chr. Schmidt.
  Hans Chr. Schmidt har bedt sine embedsmænd i Trafikstyrelsen om at komme med et beslutningsgrundlag på baggrund af reglerne i nabolandene.
  Et krav om vinterdæk skal også omfatte personbiler.
  